cyanic-selkie/wikianc huggingface dataset:
Rita Hayworth
Va Rita Hayworth (ruggit myr Margarita Carmen Cansino; 17 Jerrey Fouyir, 1918 - 14 Boaldyn, 1987) ny ben-chloieder fillym Americaanagh. Rug ee ayns Caayr York Noa.
Kaliska, Baljaght Kaliska
She balley beg ayns twoaie yn Pholynn eh Kaliska. She soiag reirey Valjaght Kaliska t'ayn. T'eh soit ayns Coontae Starogard, Queiggey Pomorze, mysh 22 km (14 mi) çheu heear veih Starogard Gdański as 58 km (36 mi) çheu heear yiass veih'n phreeu-valley queiggagh, Gdańsk. 'Sy vlein 2005 va 2,268 deiney cummal 'sy valley beg.
Shrinivas Khale
She cummeyder as stiureyder kiaull Injinagh voish Maharashtra, yn Injey, va Shrinivas Vinayak Khale (30 Averil 1926 – 2 Mean Fouyir 2011), va enmyssit "Khale Kaka" dy mennick.
Smętowo Graniczne
She balley beg ayns twoaie yn Pholynn eh Smętowo Graniczne (Schmentau). She soiag reirey Valjaght Smętowo Graniczne t'ayn. T'eh soit ayns Coontae Starogard, Queiggey Pomorze, mysh 27 km (17 mi) çheu yiass veih Starogard Gdański as 70 km (43 mi) çheu yiass veih'n phreeu-valley queiggagh, Gdańsk. 'Sy vlein 2006 va 3,000 deiney cummal 'sy valley beg.
Ellanragh
right|thumb|She ellanragh [[Shetlynn magh veih twoaie ny h-Albey.]] Ta ellanragh çheet er driaght ny dossan dy ellanyn va crooit dy çhectonagh. Ta'n fockle ymmydit son dy cur sheese er possan ellanagh ennagh, ny ny keayrtyn, son dy chur sheese er mooir raad ta earroo mooar dy ellanyn ry-akin, lheid as ny h-Ellanyn Aejeeanagh 'sy Vooir Aejeeanagh.
Ta ellanree ry-gheddyn nyn lomarcan ayns ushtaghyn, ny foddee dy vel çheer vooar ry-laue. Myr sampleyr, ta ny smoo na 700 ellanyn cruinnaghey Nalbin. Dy mennick, she ellanyn volcaanagh t'ayn, t'er nyn groo rish arcyn ellanagh v'er ny ghientyn liorish cryssyn leodee ny buill heh, agh ta ram obbraidyn elley cur nyn laueyn stiagh 'sy chrooaght oc, goaill stiagh crimmey, cur sheese, as yrjey thallooin.
T'ad yn Indoneesh, y Çhapaan, ny h-Ellanyn Philippeenagh, y Teelynn Noa as y Reeriaght Unnaneysit ny çheeraghyn ellanree smoo. She Mooir yn Ellanree ayns Finnlynn y vooir lesh y chooid smoo dy ellanyn.
Ellanree ard-ghooagh
thumb|right|Reayrt aeragh er [[Mooir yn Ellanree, Finnlynn.]]
Rolley cloiederyn coamree
Shoh heese rolley sleih ard-ghooagh t'er enney er son cloie coamree, ceau emshir raad ta ny commee ceau coamraghyn as gliggyryn fassan er son karacteyr ny eie voish y far-skeealaght y chloie.
Eunysseyrys
Ta'n eunysseyrys çheet er jannoo, roortys ny gastid erbee ta kiarail ceau traa ny ta lhiggey da deiney cur taitnys dauesyn hene 'sy traa seyr oc. She jannoo taaue yn eunysseyrys, lheid as fakin er kiaulldramey ny er scannane. Ta formyn lheiltagh jeh'n aittys, lheid as y spoyrt, coontit myr formyn jeh ceau emshir, as ta formyn lheid as y lhaihderaght phersoonagh ny cliaghtey greieyn kiaullee coontit myr ceau traa.
Foddee yn eunysseyrys kiarail aittys, taitnys as arraght. Ta ram sorçhyn jeh'n eunysseyrys ayn lheid as scannaneyn, yn theater, spoyrtyn, gammanyn, as yn daunse sheshoil.
Walt Disney
She biogheyder, gienteyder scannane as greeseyder dellal Americaanagh va Walter Elias Disney (5 Nollick 1901 – 15 Nollick 1966). She kioneraadagh y çhynskyl vioghys Americaanagh v'eh, as chur eh stiagh shiartanse dy lhiassaghyn ayns gientyn cartoonyn. Myr gienteyder scannane, ta recortys echey ayns earroo smoo jeh Aundyryn Academy cosnit echey ny enmyssit echey, ny smoo na dooinney elley erbee. Harrish e heihll, chossyn eh 22 Oscar ass 59 enmyssaghtyn. Va daa Aundyr Golden Globe as Aundyr Emmy bronnit er chammah, mastey aundyryn as onnoryn elley. Ta shiartanse jeh ny scannane echey goit stiagh ayns Recortys Ashoonagh ny Scannaneyn liorish Lioarlann y Chohionnal. She Disney va'n chied dooinney ve enmyssit son Aundyr Academy ayns shey ronnaghyn.
Va Disney ruggit ayns Chicago ayns 1901, as lhiassee eh anaase 'sy tarneyraght tra v'eh aeg. Hie eh dys brastyllyn ellyn as hooar eh staartey myr tayrneyder traghtee tra v'eh 18 bleeaney d'eash. Darree eh dys California ayns ny 1920yn leah as chur eh Disney Brothers Studio er bun marish e vraar Roy. Marish Ub Iwerks, lhiassee eh yn karacteyr Mickey Mouse ayns 1928, y chied rah v'echey; chur eh e ghoo rish y characteyr ayns ny bleeantyn leah. Erreish da'n teyrlann irree seose, haink er dy ve ny smoo contoyrtagh, cur sheean sincroanit, Technicolor tree-rybbanagh lane-daahit, cartoonyn liauyrey, as lhiassaghyn çhaghnoil ayns shamraigyn. Ren troaryn yn obbyr echey, ta ry-akin ayns obbraghyn lheid as Snow White and the Seven Dwarfs (1937), Pinocchio, Fantasia (y daa jeu ayns 1940), Dumbo (1941), as Bambi (1942), cur rish lhiassaghey yn scannaneaght vioghit. Haink scannaneyn bioghit as jantys bio noa lurg y Nah Chaggey Dowanagh, goaill stiagh Cinderella (1950), Sleeping Beauty (1959) as Mary Poppins (1964).
Ayns ny 1950yn, vooadee Disney stiagh ayns çhynskyl ny pairkyn gamman as, ayns Jerrey Souree 1955, doshil eh Disneyland ayns Anaheim, California. Son argid y hroggal da'n çhalee, hie eh stiagh ayns claareeyn çhellveeish, lheid as Walt Disney's Disneyland as The Mickey Mouse Club. Va paart echey chammah ayns plannal Margey Moscow 1959, Cloiaghyn Olympagh y Gheuree, 1960, as Margey Dowanagh York Noa, 1964. Ayns 1965, hoshee eh lhiassaghey pairk ghamman elley, Disney World, raad beagh yn cree ny chummey noa dy valley, yn "Experimental Prototype Community of Tomorrow" (EPCOT). She toghtaneyr trome va Disney harrish e heihll, as hooar eh baase liorish y changhyr scowanagh roish my row y phairk as y shalee EPCOT lhieent.
Cluain Aodha
Ta Cluain Aodha (Clonee, Yernish son "Lheannee Aodh") ny valley beg ayns shiar yiass Choontae yn Vee, Nerin. Er-yn-oyr dy vel y balley ny hoie er y joarey eddyr y Vee as Coontae Ghivlyn, t'eh coontit myr fo-valley dy Ghivlyn as y preeu-valley ny hoie 14 km veih'n valley beg. Ren yn N3, nane jeh preeu-vayryn Nerin ta goll veih Divlyn gys y Chavan trooid yn Ooive, goll trooid y valley beg, agh ayns ny 1990yn v'eh shaghnit. Ta Dún Búinne soit 3 km seose y vayr.
Martin Agricola
She cummeyder kiaull yn Aa-ruggyr as sheiltynagh kiaullee Germaanagh va Martin Agricola (6 Jerrey Geuree 1486 – 10 Mean Souree 1556).
Beashnys
Va Agricola ruggit ayns Świebodzin, balley 'sy Pholynn heear, as ghow eh er hene yn ennym Agricola ny s'anmey 'sy vea echey, cliaghtey va feer chadjin mastey Lutheree ec y traa shen as eh cowraghey bunyn anooasle as boddagh. Voish 1524 derrey laa e vaaish, ren eh beaghey 'sy chaayr Ghermaanagh Magdeburg, raad v'eh ny ynseyder ny ny chantor 'sy scoill Phrotestoonagh. Va Georg Rhau, soilsheyder as shannadeyr ayns Wittenberg, ny charrey mie as ny hoilsheyder lesh Agricola.
S'feeuoil va screeuynyn sheiltynagh Agricola ayns meenaghey yn caghlaa voish y çhenn-chorys dys y chorys noa jeh'n noteyraght chiaullee. Va'n pheesh echey, Musica instrumentalis deudsch (Gaelg: Kiaull Ghreianagh Ghermaanagh), hie er ny hoilshaghey magh ayns 1528, 1530, 1532 as 1542, as er ny lhiassaghey ayns 1545, coontit myr fer jeh ny h-obbraghyn leah smoo scanshoil 'syn organe-oaylleeaght as er elmintyn y chiaull.
She Agricola va'n chied dooinney y choraail kiare ayrnyn lesh Martin Luther, "Ein feste Burg ist unser Gott", y harmoanaghey, (Gaelg: "She Cashtal eh yn Jee Ain".
Runavík
Ta Runavík ny valley beg ayns Ellanyn ny Geyrragh ta soit er yn ellan Eysturoy.
İstanbul
She İstanbul ny Istanbul (Turkish: İstanbul; dy shendeeagh Baisantium as Constantinople) y balley smoo 'sy Turkee, y feer-ard-valley smoo as y nah ard moir-valjagh 'syn Oarpey, as y kiarroo feer-ard-valley smoo 'sy theihll lesh 12.6 millioon cummaltee. Ta İstanbul ny mooar-valley, myrane lesh laare cultooragh as argidoil ny Turkee. Ta'n balley coodaghey 27 slystyn jeh Queiggey İstanbul. T'eh ny lhie er Keyllys y Vospherus as t'eh combaasey yn phurt najooragh ta enmyssit myr y Chorn Airhey, ayns sheear hwoaie ny çheerey. T'eh sheeyney magh harrish çheughyn Oarpagh (Thrace) as Aishanagh (Anatolia) y Vospherus, as lesh shen, t'eh ny un ard-valley ta ny lhie er daa vooar-rheynn.
Tarmaynys
Ta tarmaynys çheet er yn oaylleeaght heshoil ta jannoo studeyrys er gientyn, rheynn, as kionnaghey cooid as shirveishyn. Daase kiaddaghyn tarmaynagh noa-emshiragh ass tarmaynys politickagh 'sy 19oo eash yeianagh.
John Lennon
Va John Winston Ono Lennon (9 Jerrey Fouyir 1940 - 8 Mee ny Nollick 1980) ny chiaulleyder, ny arraneyder, ny vard arrane, as ny yl-chloieder greienyn Sostynagh. Marish Paul McCartney, George Harrison, as Ringo Starr, hooar eh ard-ghoo myr oltey jeh ny Beatles, as ta'n co-obbraghey marish McCartney echey nane jeh ny boodeeyssyn smoo ennymoil jeh'n 20oo cheead. Lurg ren y phossan brishey seose, ren eh lorgey coorse lomarcan, as ren eh croo yn possan Plastic Ono Band marish e nah ven, Yoko.
Sleih-champ Auschwitz
right|thumb|Giat entreilys gys Auschwitz I. right|thumb|Yn ard-ghiat entreilys gys [[sleih-champ baaish Auschwitz-Birkenau.]] She greasane dy champyn baaish as sleih-champyn va sleih-champ Auschwitz (Konzentrationslager Auschwitz) va troggit as stiurit ec y Ghermaan Natseeagh ayns ardjyn y Pholynn va goit stiagh 'sy Ghermaan car y Nah Chaggey Dowanagh. V'eh coontit myr y fer smoo mastey ny sleih-champyn Germaanagh. V'eh jeant seose jeh ny campyn Auschwitz I (y Stammlager ny yn bun-champ), Auschwitz II-Birkenau (y Vernichtungslager ny yn camp baaish), Auschwitz III-Monowitz ny Buna-Monowitz (camp obbree) as 45 fo-champyn.
She ennym Germaanish eh Auschwitz va currit er y valley Oświęcim, raad dy row ny campyn troggit. Haink er Auschwitz dy ve yn ennym oikoil er yn ard lurg ruegys ny Germaanee er y Pholynn 'sy vlein 1939. She çhyndaa eh Birkenau veih'n lhieggan Polynnish Brzezinka ("keyll beih"), ennym va currit er balley beg Polynnagh va scryssit ry hoi troggal ny campyn.
Va Auschwitz II-Birkenau enmyssit ec y Reichsführer-SS Heinrich Himmler, Shirveishagh Cooishyn Sthie yn Ghermaan, myr boayl "lheieys jerrinagh y cheisht Ewagh 'syn Oarpey". Voish y vlein 1942 leah derrey yn vlein 1944 yeianagh, ren traenyn lughtee ymmyrkey Ewnyn voish dagh cooid jeh'n Oarpey va fo chosh y Ghermaan gys shamyryn gas y champ. Ren ard-chione-ard y champ, Rudolf Höss, ymmyrkey feanish lurg y chaggey ec Cooishyn leigh Nuremburg dy dooar seose gys tree villioon dy gheiney baase (2.5 villioon jeu liorish gas as lieh-villioon myr eiyrtys er çhingys as y ghortey). Jiu, t'eh er credjal dy dooar 1.3 villioon dy gheiney baase as dy row 90% jeu nyn Ewnyn. Faagail magh ny h-Ewnyn, va 150,000 Polynnee, 23,000 Romanee, 15,000 cappee chaggee Hoveidjagh, 400 Feanishee Yahvey as ny thousaneyn elley veih ashoonaghtyn eigsoylagh ymmyrkit gys Auschwitz. Adsyn nagh row marrooit ayns ny shamyryn gas, hooar ad baase voish y ghortey, voish yn obbyr eignit, voish çhingyssyn gowaltagh, as voish prowaltyssyn lheeys.
Va Auschwitz seyrit ec sidooryn Soveidjagh er 27 Jerrey Geuree 1945, laa ta foast goll er cooinaghtyn er feie yn Chruinney myr Laa Cooinaghtyn Eddyrashoonagh yn Deherree. 'Sy vlein 1947, ren lught reill y Pholynn cur thie tashtee er bun er ynnyd Auschwitz I as Auschwitz II. Ec toshiaght y vlein 2010 v'eh fogrit magh dy ren ny smoo na 29 millioon dy cheayrtee goll trooid ny giatyn yiarney ta crooinit liorish y jarroo raa ard-ghooagh, Arbeit macht frei ("Nee yn obbyr seyrey oo")
Metis (eayst)
thumb|Metis as eh jallooit liorish [[Galileo (saagh spoar)|Galileo er 4 Jerrey Geuree 2000]]
Rishon LeZion
She Rishon LeZion (, "Y Chied gys Seion") y chiarroo chaayr smoo ayns Israel. T'eh soit rish thalloo rea slystagh Israel 12 km çheu yiass veih Tel Aviv. T'eh soit ayns ard moirvaljagh Gush Dan.
Metis (eayst)
She Metis, ta goll er enney chammah myr Jupiter XVI, yn eayst s'niessey sthie mastey eaystyn Jupiter. V'eh feddynit magh ayns 1979 ayns jallooyn va goit ec Voyager 1, as v'eh enmyssit ayns 1983 ass y chied ven heshee lesh Zeus, Metis. Ren baghtyn va jeant eddyr 1996 leah as Mean Fouyir 2003 liorish y taagh spoar Galileo lhiggey da jallooaghey yn eaghtyr echey.
Rishon LeZion
'Sy vlein 2011 va 232,410 deiney cummal 'sy chaayr. Va'n chaayr bunnit 'sy vlein 1882 ec arreyderyn stiagh Ewagh veih'n Oarpey, as by ayn va'n nah valley gowaltagh ayns Eretz Israel currit er bun, lurg Petah Tikva.
Metis (eayst)
Ta Metis kianglt dy tidee rish Jupiter, as she sprangagh ta'n cummey echey; ta nane jeh ny crantessenyn begnagh daa cheayrt ny s'liurey na'n crantessen s'girrey. She eshyn nane jeh'n daa eayst ta cruinlaghey Jupiter er traa ny s'girrey na mayrnaght laa Jupiter (she Adrastea yn eayst elley). T'eh cruinlaghey çheusthie jeh ard-ainney Jupiter, as t'eh er credjal dy nee eshyn fer jeh ny cohoyrtee stoo smoo da ny fainnaghyn.
Colm Meaney
Colm J. Meaney (Colm Ó Maonaigh; ruggit er 30 Boaldyn 1953), she aghteyr Yernagh t'eh ta mie er enney son cloie Miles O'Brien ayns Star Trek: The Next Generation (1987–1994) as Star Trek: Deep Space Nine (1993–1999). T'eh er chloie paartyn cuirreydagh ayns ram claareeyn çhellveeish chammah, goaill stiagh Law & Order as The Simpsons, as ren eh cloie Thomas Durant er Hell on Wheels (2011–2016).
Ta coorse mie 'sy scannaneaght echey chammah, goaill stiagh tuarystalyn ayns  Layer Cake, The Damned United, y tree scannane aa-chummit jeh'n Treeskeealag Barrytown liorish Roddy Doyle, as ayns Get Him to the Greek. She Meaney va'n ard-characteyr 'sy scannane The Englishman who Went up a Hill but Came down a Mountain. Ayns 2017, ren Meaney cosney IFTA son yn Aghteyr Share kyndagh rish e huarystal jeh'n pholitickeyr Yernagh Martin McGuinness 'sy scannane The Journey. Ayns 2020, v'eh rhenkit ec earoo 24 er rolley ny scannane share liorish The Irish Times.
George Harrison
Va George Harrison (25 Toshiaght Arree 1943 - 29 Sauin 2001) ny chiaulleyder, ny arraneyder, ny vard arrane, as ny yl-chloieder greienyn Sostynagh. Marish Paul McCartney, John Lennon, as Ringo Starr, hooar eh ard-ghoo myr oltey jeh ny Beatles.
Gordy
She scannane drama aittys lught thie Americaanagh voish y vlein 1994 eh Gordy. Ta'n scannane stiurit ec Mark Lewis, as geiyrt er skeeal bannoo ta enmyssit Gordy ta shirrey e lught thie (va currit gys thie buitçhoorys ayns Omaha). Va'n scannane rheynnit magh liorish Miramax Films fo'n ynnyd cowrey oc Miramax Family Films.
Billey slaanee
Ta billey slaanee çheet er lossreeyn 'sy ghenus Senna. T'eh dooghyssagh da'n ghrianchryss. Ta oayllee gra dy vel mysh 260 dooie ayn dy cadjin, agh ta fir elley gra dy vel wheesh as 350 ayn. She Senna alexandrina eh y dooie sampleyragh.
Shykey
She billey 'sy ghenus Acer eh shykey (Acer pseudoplatanus). T'eh dooghyssagh da'n Oarpey veanagh as yn Aishey hiar-yiass. Ta'n ennym oaylleeagh ("far-phlaaney") echey er y fa dy vel eh cosoylagh rish billey plaaney.
Jalloo-oaylleeaght
She billey yn-lhoamey t'ayn. T'eh gaase wheesh as 20-35m er yrjid. Ta roost rea lheeah ec biljyn aegey, agh t'eh garroo as crottylagh er shenn viljyn. Ta duillagyn maylartey duillageenagh echey, 10-25km er lhiurid as er lheead. Ta oirr feeacklagh oc. Ta blaaghyn monoecious buighey-ghlassey oc, as t'ad gaase myr crouw-vlaaghey 10-20km er liurid, as wheesh as 50 blaaghey ayn. She samara eh y mess oc, as skianyn echey. T'ad skeaylley er y gheay.
Dooie ruegyssagh
T'ad gra dy nee sarkyl t'ayn ayns ardjyn ny h-Austrail (Yarra Ranges, Victoria), ny Seelan Noa as Norlynn.
The Adventures of Ichabod and Mr. Toad
She scannane skeealyn çhaglit bioghit Americaanagh voish y vlein 1949 eh The Adventures of Ichabod and Mr. Toad. Va'n scannane gientit liorish Walt Disney Productions, skeayllit liorish RKO Radio Pictures as stiurit ec Clyde Geronimi, Jack Kinney as James Algar lesh Ben Sharpsteen myr y stiureyder gientyn. Y 11oo scannane bioghit ayns canoin Disney Animation, t'eh jeant seose ass daa veer: y chied ta bunnit er y noaskeeal paitçhyn The Wind in the Willows (1908) liorish yn ughtar Goaldagh Kenneth Grahame, as y nah er y ghiare-skeeal "The Legend of Sleepy Hollow" (1820) liorish yn ughtar Americaanagh Washington Irving.
Brattagh ashoonagh
right|thumb|Bratteeyn Americaanagh, Danvargagh, Soolynnagh as Ollanagh Ta brattagh ashoonagh çheet er brattagh ta cowraghey as shassoo son ashoon ennagh. T'eh er ny chroghey ec reiltys yn ashoon shen agh, dy mennick, t'eh goll er chroghey ec ardvaljee yn ashoon chammah. Ta brattagh ashoonagh cummit lesh keeallyn er lheh da ny daaghyn as cowraghyn t'er as foddee ad ve ymmydit lheusyn hene myr cowrey yn ashoon. Ta cummey yn vrattagh ceaghlit dy mennick lurg taghyrtyn scanshoil shenndeeagh. Ta lostey ny trullaghey brattagh ashoonagh coontit myr jannoo cowreydagh.
Pińczów
She balley 'sy clyst reiragh Pińczów ayns Coontae Pińczów 'sy wheiggey Święty Krzyż ayns jiass meanagh y Pholynn eh Pińczów. She balley reiragh y valjaght fo'n ennym cheddin t'ayn. T'eh ny lhie ayns glion yn awin Nida ayns queiggey shenndeeagh y Pholynn Veg.
Purt Aer Vannin
Ta Purt Aer Vannin (IATA: IOM, ICAO: EGNS), ny Purt Aer Roonysvaie, ny purt aeragh smoo scanshoil ayns Mannin. T'ee ny soie ayns jiass yn ellan ayns Roonysvaie faggys da Balley Chashtal, 11 km (6.9 mi) heear yiass veih Doolish, preeu-valley Vannin. Ta shirveishyn skedjallit ec y phurt aer dys y Reeriaght Unnaneysit, Pobblaght Nerin, as Ellanyn Vooir Eeaght.
Thebe (eayst)
She Thebe, ta goll er enney chammah myr Jupiter XIV, ny chiarroo eayst mastey eaystyn Jupiter rere foddeeaght voish y phlanaid. V'eh feddynit magh liorish Stephen P. Synnott ayns jallooyn voish y scrutag spoar Voyager 1 va goit er 5 Mayrnt 1979 as eh getlagh shaghey Jupiter. Ayns 1983, v'eh enmyssit ass y nymphagh feayn-skeealleydagh Thebe.
Ta Thebe ny nah eayst smoo mastey eaystyn sthie Jupiter as t'eh cruinlaghey çheusthie jeh fainney sneeuane Thebe t'er ny chroo ass joan va tilgit magh ass e eaghtyr. T'eh sprangagh er cummey as ta daah ruyagh echey. Gollrish Amalthea, t'eh er credjal dy vel eh jeant ass rio ushtey doralagh marish mooadyn gyn enney jeh stoo elley. Ta troyn yn eaghtyr echey goaill stiagh tuill vuillee vooarey as sleityn ardey.
Haink er Thebe dy ve jallooit ayns 1979 liorish ny siyn spoar Voyager 1 as 2, as, ny s'anmey, ny s'cruinn liorish y chruinleyder Galileo ayns ny 1990yn.
Dùn Àluinn
She Dùn-Àluinn, ny Dùn-Àluinn, no an t-Oighre ’na Dhìobarach, va'n chied noaskeeal lane liauyr 'sy Ghaelg Albinagh hie er ny hoilshey magh 'sy vlein 1912. V'eh screeuit ec Iain MacCormaig as soilshit magh da'n chied cheayrt myr straih-skeeal 'sy People's Journal veih Boaldyn derrey Mean Fouyir ny bleeaney 1910. Ren MacCormaig soilshey magh noaskeeal beg, Gun d'thug i speis do'n Armunn, gerrid ny bleeantyn roish.
Armys yn Ookraan
She scape gorrym marrish trooreen airhey eh armys yn Ookraan. Dy h-oikoil, t'eh enmyssit Cowrey Steat Flahoil Volodymyr Mooar, ny dy coloayrtyssagh, yn tryzub (Тризуб). Ta ny cullee çheet magh ass seal-trooreen Volodymyr, y chied Flah Mooar Kyiv.
Dùn Àluinn
She skeeal mychione ny graynyn car Skeayley ny Gaeil ayns Nalbin t'ayn, as mychione eirey çhiarn thallooin tranlaasagh, Cailean Og, ren coayl e eiraght. She yn persoon smoo anaasagh t'ayn na'n shirveishagh ta goaill sharmane mychione kiartyn soshiallagh. Ta ny taghyrtyn 'sy skeeal goaill stiagh buill andooghyssagh, lheid as meainyn airhey 'sy Teelynn Noa.
Armys yn Ookraan
Va'n armys beg doltit dy h-oikoil ec yn Ookraan er 19 Toshiaght Arree 1992. Ta kied bunraghtoil ayn son cur er bun yn armys mooar, agh cha nel eh doltit foast. Va'n armys beg cummit liorish Andriy Grechylo, Oleksii Kokhan, as Ivan Turetskyi. T'eh ry-akin er Brattagh Eaghtyrane yn Ookraan.
Cha row y trooreen coontit myr cowrey ashoonagh derrey 1917 tra ren fer jeh ny screeudeyryn shennaghys Ookraanagh, Mykhailo Hrushevskyi, cur yn trooreen roish myr cowrey ashoonagh. Er 25 Toshiaght Arree 1918, ren y Rada Meanagh (parlamaid) doltey yn trooreen myr armys Phobblaght Heayagh yn Ookrane giare-heiltagh.
Corockle cooyl-chroymmit
thumb|right|Screebagh cooyl-chroymmit
Ta corockle cooyl-chroymmit goll er fockley magh as y çhengey bentyn da'n charbad eddyr y dreeym cooyl-eeacklagh as y clea.
Shoh corocklyn cooyl-chroymmit yn Abbyrlhit Sheeanagh Eddyr-ashoonagh:
Aideen Halligan
She aa-chraishteyder an-ghraagh Yernagh ee Aideen Halligan (ruggit ayns Purt Largey, Nerin, er 29 Jerrey Fouyir 1986). Ren ee craishtey eddyr 2008 as 2009 son ATKingdom, BustyBrits, as FEMJOY, mastey colughtyn elley.
Euporie (eayst)
She fo-phlanaid najooragh Jupiter eh Euporie, ta goll er enney chammah myr Jupiter XXXIV. V'eh feddynit magh liorish fwirran rollageyderyn voish Ollooscoill Hawaii fo stiurey Scott S. Sheppard ayns 2001, as va'n enmys shallidagh S/2001 J 10 currit er.
Ta Euporie mysh 2 chilomeadar er crantessen as t'eh cruinlaghey Jupiter er foddeeaght veanagh er 19,088 Mm ayns 538.780 laaghyn, ec cleaney er 145° da'n ecliptagh (145° da meanchiarkyl Jupiter), ayns troa cooyl-ghraadagh as lesh corrid er 0.144 echey.
V'eh enmyssit ayns Luanistyn 2003 ass Euporie, ben-jee Greagagh y phalçhey as nane jeh ny Horae ayns feayn-skeealleydaght y Ghreag (as, rere shen, she neen lesh Zeus ee). She oltey phossan Ananke t'eh.
Bhumibol Adulyadej
thumb She Bhumibol Adulyadej (ภูมิพลอดุลยเดช [pʰūːmípʰōn àdūnjādèːt]; 5 Mee ny Nollick 1927 — 13 Jerrey Fouyir 2016) y nuyoo ree ren reilley er y Çheer Thai voish 1946 derrey 2016. She Rama IX yn enmys va echey.
Mooir yn Amlee
200px|right|thumb|Soiaghey Vooir yn Amlee She ard ayns mean y Cheayn Sheear Hwoaie ta cruinnit liorish strooghyn marrey ee Mooir yn Amlee. Ta'n ard caglit liorish Stroo yn Eearvooir da'n sheear, liorish Stroo yn Eearvooir Hwoaie da'n twoaie, liorish y Stroo Canaaragh da'n shiar, as liorish Stroo Meanchiarkylagh yn Eearvooir Hwoaie da'n jiass. Ta'n corys dy strooghyn shen jannoo seose Cassey Fo-hropickagh yn Eearvooir.
Ta Mooir yn Amlee mygeayrt 1,100 km er lheead as 3,200 km er lhiurid, as t'ee sheeyney veih 70 keimyn sheear gys 40 keimyn sheear as veih 25 keimyn twoaie gys 35 keimyn twoaie. Ta ny Bermioodee soit er gerrey da oirryn heear ny marrey.
Jeeg
Ta ymmodee keeallyn ec jeeg ny jeeig. Foddee eh çheet er:
Neaynin (lettyr)
She kiarroo lettyr jeig abbyrlhit ny Gaelgey eh neaynin (N, n), rere'n abbyrlhit Romanagh jeianagh.
Shennaghys
T'ad gra dy daink neaynin jeh screeu caslys jeh ard-nieu 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish.
Instagram
right|100px right|100px She shirveish voggyley sheshoil as rheynn fotografeeyn as feeshanyn eh Instagram. V'eh bunnit ayns 2010 liorish Kevin Systrom as Mike Krieger, as v'eh kionnit ny s'anmey liorish y cholught Americaanagh Facebook Inc., ta goll er enney myr Meta Platforms jiu. Ta'n app lhiggey da ny h-ymmydeyryn ym-ysseraght y laadey seose foddee ve reaghit liorish sheelaghyn fotografagh as ta currit ayns oardagh liorish lipaidyn brock as lipaidyn çheer-oaylleeagh. Foddee postalyn ve rheynnit dy pobbylagh ny dy preevaadjagh lesh eiyrtyssee roie-lowit. Foddee ymmydeyryn femblal stoo ymmydeyryn liorish lipaidyn ny soiaghey, jeeagh er stoo beoynagh, cowraghey magh coontey-mie jeh fotografeeyn, as eiyrt er ymmydeyryn elley son y stoo oc y chur rish nyn rollian.
Neaynin (lettyr)
Shennaghys
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ta neaynin çheet er, son y chooid smoo. Cochianglt rish lettyryn elley, myr ng, gn ny nh, t'eh çheet er stronnee elley:
Síle Seoige
She çhebbeyder çhellveeish as radio Yernagh ee Síle Seoige (ruggit er 13 Averil 1979). Va Seoige ruggit 'sy Spidéal, Coontae ny Galliu, y screeblagh ass kiare cloan lesh Mairtín as Philomena Joyce. Ren ee frastyl er Scoil Mhuire as Coláiste Chroí Mhuire. Erreish j'ee yn Ard-Teisht y yannoo, v'ee faillit ec TnaG son claare scannane fo'n ennym Hollywood Anocht y hebbey. Va Síle currit rish y phobble lurg ren e shuyr, Gráinne, arraghey dys TV3. Tra v'ee ayn, ren ee jannoo quaaltyssyn marish rollageyn Hollywood goaill stiagh Bruce Willis as Meryl Streep. Tra haink jerrey lesh Hollywood Anocht haink er Síle dy ve ny caillin emshir er TG4 as daa vlein ny yei haink urree dy ve ny cuirreyder jeh'n chlaare paitçhey Cúla4.
Billey ny bea
Ta billey ny bea çheet er shiartanse dy viljyn 'sy ghenus Guaiacum as fuygh feer lajer as creoi oc (fuygh ny bea). Son y chooid smoo, t'eh çheet er Guaiacum officinale ny Guaiacum sanctum.
Neaynin (lettyr)
Coadyn co-earrooder
Ayns Unicode, ta N mooar ec U+004E as n beg ec U+006E.
Ayns ASCII, ta N mooar ec 78 as n beg ec 110. Ayns earrooyn jeesoil, shen 01001110 as 01101110.
Ayns EBCDIC, ta N mooar ec 213 as n beg ec 149.
Ayns HTML as XML, ta N mooar ec "<tt>&#78;</tt>" as n beg ec "<tt>&#110;</tt>".
Brabbanagh
Ta brabbanagh ny bun glass (Molinia caerulea) ny faiyr sheer-vio. T'ee dooghyssagh da'n Oarpey, yn Aishey heear, as yn Affrick hwoaie. T'ee gaase ayns buill wheesh as 2300m er yrjid ayns ny h-Alpyn. Share jee thalloo sharroo eddyr pH 2.5-5, agh t'ee tannaghtyn bio dys pH 2 ny keayrtyn. T'ee ry-akin dy cadjin er reeastaneyn, curree as sleityn er feie Bretyn Vooar.
Jalloo-oaylleeaght
She feayr ghossagh wheesh as 90cm er yrjid t'ayn. Ta ny gish gaase dy gloo rish-y-cheilley, as myr shen, t'ad jean noi aile. Ta'n çhengag eck ny fainney renaigyn. Ta ny birrageenyn liauyrey keylley gorrym-jiargey nyn gowraghyn scanshoil ennee; ta'n panicle 15cm er liurid. T'ee çheet my vlaa eddyr Jerrey Souree as Mean Fouyir.
Dooieyn kianglt ree
Ta kuse dy vraddagyn dy ee, myr sampleyr, Carterocephalus palaemon. Ta'n fungys Claviceps purpurea gaase er rassinyn ny lus.
Beih yiarg
She billey yn-lhoamey 'sy ghenus Betula ee beih yiarg (Betula pubescens). T'ee dooghyssagh da'n Europey hwoaie, yn Aishey hwoaie, yn Eeslynn as Greenlynn.
Jalloo-oaylleeaght
Ta beih yiarg gaase 10-20m er yrjid. Ta roost rea lheeah eck as cowraghey dooey er. Ta ny stholeyn eck clooieagh. Ta ny duillagyn 2-5km er crantessen, oochrooagh, as ta myn-eeacklagh oc. She clooieyn ny gayt ad ny blaaghyn, as t'ad goll er pollnaghey liorish y gheay.
Niqāb
Ta'n ennym niqābīah currit er mraane ta ceau'n niqāb; ta'n fockle shen ymmydit myr marennym as myr ennym-ockle. Agh ta sleih ennagh jannoo soiagh jeh'n fockle rangoilagh munaqqabah (yl-rey munaqqabāt) er-yn-oyr dy vel "niqābīah" ymmydit ny keayrtyn myr fockle leodagh (cosoylagh rish y fockle "hijābīah" noi "muhajjabah").
Er-oyr yn ym-yiense dy hijabyn ta ceaut 'sy theihll Islamagh, cha nel eh aashagh anchasley dy shickyr eddyr un horçh dy vreid as sorçh elley. Ta ny h-enmyssyn niqāb as burqa ymmydit dy maylartagh.
Onnane
Ta daa cheeal ec onnane. Foddee eh çheet er:
Çhiass
Shimmey barel t'ec sleih bentyn da çhiass as feayght. My t'ou mooie as ta'n emshir feayr, tra t'ou goll stiagh ayns thie, s'cosoylagh dy bee oo gennaghtyn çheh. As mennick dy liooar ayns shamyr ennagh, ta un pheiagh gra dy vel eh feayr, ta peiagh elley sy çhamyr cheddin gra dy vel eh çheh. Cha nod oo croghey er yn aght ta sleih gennaghtyn my t'ou laccal towse sheansagh jeh cre cho feayr as cre cho çheh as t'eh. Shegin dooin croghey er tempreilys. She towse çhiass tempreilys.
Belén Mozo
She golfeyr keirdey Spaainagh ta cloie er yn LPGA Tour as y Ladies European Tour ee Belén Mozo (ruggit er 25 Mean Fouyir 1988).
Myr amateyr, chossyn Mozo y British Ladies Amateur Golf Championship ayns 2006. Ny s'anmey 'sy vlein cheddin, hie ee stiagh 'sy wirran golf USC Trojans. Lurg kiare bleeaney jeh'n gholf colleishagh, haink urree dy ve ny golfeyr keirdey, as ren ee qualleeagh goll stiagh 'syn LPGA Tour myr glass-eairkagh ayns imbagh 2011.
A Day at the Races (albym)
She A Day at the Races y queiggoo albym lesh y vann craa-chiaull Goaldagh Queen. Va'n albym skeaylt magh er 10 Nollick 1976 liorish EMI Records 'sy Reeriaght Unnaneysit as liorish Elektra Records ayns ny Steatyn Unnaneysit. Va'n albym recortyssit ec The Manor, Sarm East, as Wessex Sound Studios ayns Sostyn as she eshyn va'n chied albym hene-ghientit gyn cur stiagh voish y ghienteyder Roy Thomas Baker; va ny currymyn jeshaghteyrys stiurit ec Mike Stone. T'eh gobbraghey myr cumraag rish yn albym jerrinagh lesh Queen, A Night at the Opera, as y daa jeu geddyn nyn enmyssyn voish filmyn lesh ny Braaraghyn Marx as bundeilaghey as cooishyn kiaullee cosylagh rish nyn geilley oc.
Æðuvík
Ta Æðuvík ny valley beg ayns Ellanyn ny Geyrragh ta soit er yn ellan Eysturoy.
Blaa greiney
She lus ny greiney eh blaa greiney (Helianthus tuberosus). T'eh dooghyssagh da ny Steatyn Unnaneyssit hiar, eddyr Maine as Dakota Hwoaie, as Florida as Texas. T'eh goll er troarey er fud ny cryss tempreilagh er coontey'n voyl yn-ee echey.
Maarten Schmidt
She rollageyder Ollanagh-Americaanagh va Maarten Schmidt (28 Nollick 1929 – 17 Mean Fouyir 2022). She eshyn va'n chied rollageyder towshanagh foddeeaght quasaryn. She eshyn va'n chied rollageyder cur fys as enney er quasar as, er-yn-oyr shen, v'eh taishbynit er coodagh Vee Vayrnt yn earishlioar Time ayns 1966.
Quaiyl slattyssagh
Ta quaiyl slattyssagh ny quaiyl resooney nod jannoo, caghlaa as aagherrym slattyssyn. Chammah's jannoo slattyssyn, ta kiart oc dy cadjin dy ardjaghey keeshyn as goaill rish claare argidoil as biljyn argid elley. Ny keayrtyn, t'ad cur ard-whaiyl ny quaiyl ard-eish er quaiyl slattyssagh, agh ta keeallyn elley ec ny h-enmyn shoh.
Reiltys
250px|right|thumb|Parlamaid y Reeriaght Unnaneysit Ta'n fockle reiltys çheet er corpane ayns boodeeys, co-phobble, corpane politickagh ny reagheydys as eaghtyrys echey reillyn, leighyn, as slattyssyn dy chroo as dy chur ayns bree. Dy cadjin, ta'n enmys "reiltys" çheet er reiltys theayagh ny steat seyr as ad nyn gorpaneyn ynnydagh, ashoonagh ny eddyrashoonagh. Ta reagheydyssyn traghtee, acadoil, crauee, ny reagheydyssyn elley stiurit liorish corpaneyn sthie, ansherbee. Foddee buird stiureyderyn, reireyderyn, ny chiannoortyn dy chur er ny corpaneyn shen, ny foddee lught-reill ny coonseilyn ny coyrlaghyn dy chur orroo. Ta mooadys ny reiltyssyn anchasley rish y cheilley rere ard ny cooish.
Quaiyl slattyssagh
Ayns corys ard-whaiylagh reiltys, ta'n whaiyl slattyssagh kiondeeagh, as t'ee ponteil oltey yn thie myr ard-vinishter dys stiurey banglane obbree ny reiltys. Ayns corys eaghtyraneagh, rere reill scarrey cummaght, ta'n whaiyl slattyssagh ny banglane neuchrogheydagh ny reiltys corrym rish y vanglane obbree as y banglane briwnagh. <!-- The primary components of a legislature are one or more chambers or houses: assemblies that debate and vote upon bills. A legislature with only one house is called unicameral. A bicameral legislature possesses two separate chambers, usually described as an upper house and a lower house, which often differ in duties, powers, and the methods used for the selection of members. Much rarer have been tricameral legislatures; the most recent existed in the waning years of caucasian-minority rule in South Africa.
In most parliamentary systems, the lower house is the more powerful house while the upper house is merely a chamber of advice or review. However, in presidential systems, the powers of the two houses are often similar or equal. In federations, it is typical for the upper house to represent the component states; the same applies to the supranational legislature of the European Union. For this purpose, the upper house may either contain the delegates of state governments, as is the case in the European Union and in Germany and was the case in the United States before 1913, or be elected according to a formula that grants equal representation to states with smaller populations, as is the case in Australia and the modern United States.
Because members of legislatures usually sit together in a specific room to deliberate, seats in that room may be assigned exclusively to members of the legislature. In parliamentary language, the term seat is sometimes used to mean that someone is a member of a legislature. For example, saying that a legislature has 100 "seats" means that there are 100 members of the legislature, and saying that someone is "contesting a seat" means they are trying to get elected as a member of the legislature. By extension, the term seat is often used in less formal contexts to refer to an electoral district itself, as for example in the phrases "safe seat" and "marginal seat".
Blaa greiney
Jalloo-oaylleeaght
She lus lussagh sheer-vio t'ayn. T'eh gaase wheesh as 3m er yrjid. Ta duillagyn s'singhley piyral as feeacklagh, agh ta duillagyn s'yrdjey maylartey as ta oirr rea oc. T'ad oohchrooagh as garroo.
Ta dhossan blaaghyn buighey echey mysh 5-10cm er lheead, as ta 10-20 blaag gahagh oc.
Ta ny fraueyn cur magh moyllyn liauyrey, mysh 10cm er lhiurid as 5cm er lheead, gollrish fraue jinshar. Foddee ad ve bane-dhone, bane, jiarg ny jiarg-ghorrym.
Possan cair-uillinagh
Ayns maddaght, y possan cair-uillinagh keim n er rheam F (screeut myr O(n,F)), shen possan jeh n-rish-n matricksyn cair-uillinagh as fys F ayndaue, as yn obbyr possanagh yl-raghey matricks oc. She fo-phossan jeh'n phossan cadjin linnagh GL(n,F) t'ayn, rere:
as QT ny vaylartey Q. Son y chooid smoo, t'ad screeu y possan cair-uillinagh claddisagh er ny feer earrooyn myr O(n).
Mooir Weddell
thumb|left|Mooir Weddell thumb|left| Ta Mooir Weddell ny mooir ayns Keayn y Jiass. T'ee caglit liorish Thalloo Coats as Lieh-innys yn Antarctagh da'n sheear as da'n jiass, as liorish Keayn y Jiass da'n twoaie. Ta'n chooid smoo jeh'n vooir 'sy jiass, gys Ellan Elefant, coodit liorish rio beayn - Skelloo Rio Filchner-Ronne. Ta'n vooir ny soie ayns thallooyn aggyrtagh Antarctagh ny h-Argenteen (Yn Antarctagh Argenteenagh) as y Reeriaght Unnaneysit (Thalloo Antarctagh Goaldagh) as ta cooid jeh'n vooir ny soie ayns thallooyn aggyrtagh ny Shillee (Thalloo Antarctagh ny Shillee). Ec y voayl s'lhea, ta'n vooir 2,000 km er lheead as t'ee coodaghey 2.9 millioon km².
Ta ennym y lhuingysseyr Goaldagh James Weddell currit er y vooir er-yn-oyr dy ren eh foshley yn vooir 'sy vlein 1823.
Jackie Chan
She aghteyr, jantagh scannane, ellyneyr caggoil, kiaulleyder as politickeyr Sheenagh voish Hong Kong eh Fang Shilong (ruggit myr Chan Kong-sang er 7 Averil 1954). T'eh goll er enney ny share fo'n ennym keirdey echey, Jackie Chan.
Çhengag
thumb|220px|Ta'n far-chrackan bane shoh ny çhengag. Ta çhengag çheet er olt lossreeyn ta kiangley lheean duillag rish gass. Son y chooid smoo, she far-chrackan trooid-hoilshagh t'ayn, er ny lhiuraghey ass epiderm ny fine. T'ee coadey noi jeeyl geayee.
Petah Tikva
She caayr 'sy Clyst Veanagh ayns Israel eh Petah Tikva (, "Foshley yn Jerkallys"). T'eh ny lhie 10.6 km çheu hiar veih Tel Aviv. 'Sy vlein 2011 va 210,376 deiney cummal ayn. Ta'n chaayr 35.9 km2 er eaghtyr.
Wooishlagh (lus)
She lus sheer-vio yn-ee feaillagh ee wooishlagh ny lus yn imleig (Umbilicus rupestris). Ta'n ennym eck er y fa dy vel ny duillagyn eck gollrish imleigyn. T'ee 'sy chynney Crassulaceae. Ta wooishlagh gaase dys mysh 25 kentimeader (10") er yrjig. Ta blaaghyn bane-jiarg lesh y gheayney eck, as duillagys ayns cront rybbanagh.  T'ee ry-akin ayns jiass as sheear ny h-Oarpey, er boallaghyn scaadooagh ny ayns scaanaghyn tashey.
Petah Tikva
Baljyn as caayryn lannoonit
Ta Petah Tikva goll er lannooney rish:
Wooishlagh (lus)
thumb|left|Umbilicus rupestris cur magh buinnaghyn ayns [[Instow, Devon Hwoaie.]]
Ny h-ellynyn ooasle
thumb|Black Square, Ooill er Carmeish, [[Kasimir Malevich. 1913]] Ta ny h-ellynyn ooasle çheet er cummey ellyn va troggit, son y chooid smoo, er son aesthetaght as/ny er son smooinaght ny smoo na er son ymmydoilid. Jiu, ta ny h-ellynyn ooasle goaill stiagh cummaghyn ellyn clistagh as reayrtagh dy mennick, lheid as peintal, jallooderys, kiaull, daunse, theater, ard-obbrinys, fotografeeaght as broo-chloudeyrys. Ayns undinyssyn ynsee ny ayns thieyn tashtee ta'n ennym unnidagh, "ellyn ooasle", currit er cummaghyn ellyn reayrtagh, ansherbee. Dy shendeeagh, va ny h-ellynyn ooasle çhiarmanit lesh peintal, jallooderys, ard-obbrinys as grainney.
Aghteyr
thumb|right|300px|[[David Garrick ayns Richard III er yn ardan]]
Sulfeed vercur
Ta sulfeed vercur (HgS) ny co-vunstoo, jeant ass Mercur as Sulfur.
Skeeal appee
Ayns studeyryssyn shaanrey, ta skeeal appee çheet er shaanrey lettyraght, theater, scannane, as gamman-feeshan ta jeeraghey er appaghey feniagh voish y lambaanid dys yn eash aasit echey ny eck. Ta skeealyn appee dy mennick cur ny smoo trimmid er y chohaggloo na er y jantys, as dy mennick t'ad bunnit 'sy traa shagh. T'ad jeigeyryn biallee ny skeealyn appee dy mennick. She fo-haanrey yn skeeal appee eh yn Bildungsroman.
Currach Átha
Ta Currach Átha (Curraha ny Curragha, Yernish son "Curragh Aah") ny chlaghan ayns Coontae yn Vee, Nerin. T'eh ny hoie 4.5 km veih Cill Dhéagláin as 4 km veih Ráth Tó.
Skeeal appee
She ceaghlaghyn ennaghtagh çheusthie jeh ny karacteyryn hene co-chialgyn ny skeealyn appee.
Bildungsroman
'Sy chremeydys lettyraght, s'maylartagh dy mennick ta noaskeealyn appee as Bildungsroman, ga dy nee shaanrey ny s'lhea eh yn noaskeeal appee. Ta'n Bildungsroman (voish ny focklyn Germaanish Bildung, "ynsagh" ny "kiaddey" as Roman, "noaskeeal") goaill stiagh troghyn formoil as bun-chooishagh. T'ee jeeraghey er aase as appaghey shicklaagagh as beasagh y characteyr voish yn aegid dys yn eash aasit, raad dy vel caghlaa yn characteyr scanshoil.
thumb|right|200px|[[Judy Garland cloie yn karacteyr Dorothy 'sy scannane The Wizard of Oz ayns 1939]] Hie yn shaanrey er n'aafilley voish skeealyn çheerey bentyn rish paitçhyn ronsaghey magh yn dowan son y fortan oc y gheddyn. Ga dy daase yn Bildungsroman 'sy Ghermaan, haink er dy ve feer cummaghtagh 'syn Oarpey ec y toshiaght as er feie ny cruinney ny s'anmey. Ren Thomas Carlyle çhyndaa noaskeeal Goethe dys y Vaarle as, lurg e hoilshaghey magh ayns 1824, screeu ram ughtaryn Goaldagh noaskeealyn as ad geddyn ardsmooinaght voish.
Shimmey cummey yn Bildungsroman t'ayn, lheid as y Künstlerroman ("noaskeel ellyneyr"), ta jeeraghey er hene-aase ellyneyr.
Scannaneyn jeigeyr
'Sy scannaneaght, she shaanrey scannaneyn jeigeyr ta'n scannane appee. Ta scannaneyn appee jeeraghey er aase shicklaagagh as beasagh y characteyr voish yn aegid dys yn eash aasit. S'caghlaa yn çhaanrey shen voish ny 2020yn na yn "scannane appee moal ta goaill rish najoor moal yn eash aasit 'sy 21d eash", raad foddee dy vel deiney aasit aegey ronsaghey magh mooinjeryssyn giare-heiltagh, staydyssyn beaghee, as staartaghyn cha jeianagh as nyn 20yn as 30yn leah.
Yn aase as y caghlaa persoonagh, t'ad feer scanshoil 'sy çhaanrey, as t'ad croghey er y chohaggloo as freggyrtyn ennaghtagh as cha nee er y jantys. Keayrtyn, ta'n skeeal goll er insh ayns cummey aaçhentyn. Dy shendeeagh, va scannaneyn appee jeeraghey er guillyn aegey, agh er y gherrid haink orroo jeeraghey er caillinyn chammah ayns scannaneyn lheid as The Poker House (2008), Winter's Bone (2010), Hick (2011), Girlhood (2014), Mustang (2015), The Diary of a Teenage Girl (2015), Mistress America (2015), The Edge of Seventeen (2016), Lady Bird (2017), as Sweet 20 (2017).
Aghteyr
Ta aghteyr ny cloieder (as ben-aghteyr as ben-chloieder son mraane keayrtyn) çheet er peiagh ta jannoo tuarystal jeh karacteyr ayns cloie. Ta'n aghteyr cloie bio ayns mean tradishoonagh y theater ny ayns meanyn noa-emshiragh lheid as scannaneyn, er y radio, as er y çhellveeish. She ὑποκριτής (hupokritḗs) yn enmys Greagish, ta çheet er "ny ta freggyrt". Ta soilshaghey yn aghteyr er paart - ellyn yn aghteyrys - bentyn rish as croghey er y phaart ta cloiet, gyn scansh dy vel eh bunnit er peiagh jarroo ny er karacteyr far-skeealagh. Ta'n soilshaghey taghyrtyn eer tra ta'n aghteyr "cloie adsyn hene".
Er y çhellveeish
Lhisagh aghteyryn çhellveeish ynsaghey kys meegrafoynyn lav (meegrafoynyn Lavaliere) y ymmydey. Lhisagh ad toiggal smooinaght y "chlowan". "Ta'n enmys clowan çheet er yn ard ta sooillag y çhamraig recortyssey." Çheusthie jeh'n çhynskyl cloie, ta kiare sorçhyn dy phaartyn çhellveeish. She kinjagh y straih y chied horçh - ny preeu-aghteyryn 'sy chlaare myr ayrnyn jeh'n wirran beayn. Ta aghteyryn aafilleydagh gobbraghey fo conaant as ad cloie ayns ymmodee episodeyn. She paart beg nagh vel ry-akin agh ayns un episode eh yn co-roltag. Ta paart ny smoo ec y roltag chuirreydagh na myr t'ec y cho-roltag as, dy mennick, ta focys yn episode jeerit er ny urree.
Er y radio
thumb|Recortyssey cloie radio 'sy Çheer Injil (1949) She cloie accoustagh dramadagh eh drama radio t'er ny scaalheaney er y radio ny er ny hoilshaghey er meanyn eaishtagh, lheid as rybbanyn ny JC. Kindagh rish dolley rinkyn reayrtagh, ta'n drama radio croghey er y chohaggloo, er y chiaull, as er clugeyn sheean son dy chur cooney da'n eaishteyder ny karacteyryn as y skeeal y yannoo bio.
Selena
Va Selena Quintanilla (16 Mee ny Boaldyn, 1971-31 Mee Vayrnt, 1995) ny h-arraneyder, kiaulleyder, aghteyr as cummeyder eaddagh Americaanagh Mecsicagh. Hie ee er enmys myr "kiaulleyder share Ladjynagh ny 90yn" as "kiaulleyder Ladjynagh share er greck ny jeih-bleeaney" liorish Billboard, er son 14 singilyn 'sy jeih s'yrdjey ayns taabyl Arraneyn Ladjynagh share, as shiaght jeu 'sy chied ynnyd. Va singilyn smoo speeideilagh 1994 as 1995 eck myrgeddin: "Amor Prohibido" as "No Me Queda Más". Dinsh ad "Benrein chiaullee Tejano" ree, as gra dy nee "Madonna" Vecsico v'ayn. Hug Selena magh y chied albym eck, Selena y Los Dinos, tra v'ee 12 vlein d'eash. Chosnee ee Ben-Arraneyder ny Bleeaney ec Tejano Music Awards 1987 as geddyn coardailys recortys marish EMI blein ny ghaa ny yei.
Hie ee er varroo tra v'ee 23 d'eash liorish Yolanda Saldívar, eaghtyrane y chlub ard-jeeaneyderyn eck. Er Averil 12, 1995, daa hiaghtin erreish jee geddyn baase, dogree George W. Bush, kiannoort Texas ec y tra shen, dy row e laa ruggyree "Laa Helena" ayns Texas. Ayns 1997, ren Warner Bros. y fillym Selena er e bea, as Jennifer Lopez cloie Selena. Va drama arraneagh jeant myrgeddin, Selena Forever as Veronica Vazquez cloie Selena.
Ayns Mean Souree 2006, doshil thie tashtee currit jee ayns Corpus Christi, Texas, as jalloo prashey er towse dooghyssagh jee, Mirador de la Flor. Ta ny smoo na 21 million albym jeh'n chiaull eck er nyn greck er feie ny cruinney.
Tom Hardy
She aghteyr, gienteyder, screeudeyr scannane, as aa-chraishteyder Sostynagh eh Edward Thomas Hardy (ruggit er 15 Mean Fouyir 1977). Erreish da studeyrys y yannoo er y chloie ec Laare Drama Lunnin, ren eh cloie e chied scannane ayns Black Hawk Down (2001) liorish Ridley Scott. Voish shen, t'eh er ve enmyssit son Aundyr Academy son yn Aghteyr Co-hassooagh Share, daa aundyr ec y Critics' Choice Movie Awards as daa aundyr BAFTA.
Ta Hardy er chloie chammah ayns ram scannaneyn, goaill stiagh Star Trek: Nemesis (2002), RocknRolla (2008), Bronson (2008), Warrior (2011), Tinker Tailor Soldier Spy (2011), Lawless (2012), This Means War (2012), Locke (2013), The Drop (2014), as The Revenant (2015) raad hooar eh enmyssaght son Aundyr Academy. Ayns 2015, ren eh cloie "Mad" Max Rockatansky ayns Mad Max: Fury Road as y daa lannoon Kray ayns Legend. T'eh er chloie ayns tree scannane liorish Christopher Nolan: Inception (2010) myr Eames, The Dark Knight Rises (2012) myr Bane, as Dunkirk (2017) myr etleyder caggee RAF. Ren eh cloie Eddie Brock as Venom 'sy scannane 2018 Venom as y scannane eiyrtyssagh Venom: Let There Be Carnage (2021).
Ta paarty hellveeish Hardy goaill stiagh y vyn-straih Band of Brothers (2001) liorish HBO, y vyn-straih drama shendeeagh The Virgin Queen (2005) liorish y BBC, Bill Sikes ayns 'sy vyn-straih BBC Oliver Twist (2007), Heathcliff ayns Wuthering Heights (2009) liorish ITV, y straih drama The Take (2009) liorish Sky 1, as Alfie Solomons 'sy straih drama kimmeeys Peaky Blinders'' (2014–2022) liorish y BBC. Myrane lesh shen, ren eh croo, co-ghientyn, as cloie yn ard-phaart 'sy straih shendeeagh far-skeealagh Taboo (2017) er BBC One as FX.
Steven Seagal
Ta Steven Frederic Seagal ny Steven Seagal ny chloieder fillym as ny ghienteyder fillym Americaanagh.
Blaenau Gwent
She co-chorp coontae ayns Bretin Yiass eh Blaenau Gwent, as Glyn Ebwy balley reiragh y choontae.
Porkeri
Ta Porkeri ny valley beg ayns Ellanyn ny Geyrragh ta soit er yn ellan Suðuroy.
Melitopol
She caayr as baljaght ayns Queiggey Zaporizhzhia, shiar yiass yn Ookraan, eh Melitopol (Мелітополь, Мелитополь). T'eh soit er yn awin Molochna ta roie trooid y çheu heear jeh'n chaayr as stiagh ayns Inver Molochnyi ta kianglt rish Mooir Azov. Ta deiney cummal ayn.
She Melitopol y nah chaayr smoo 'sy wheiggey lurg Zaporizhzhia. She preeu-valley Valjaght Melitopol t'ayn.
Linda Bhreathnach
Linda Bhreathnach (r. 1983), she screeudeyr, stiureyder scannane, aghteyr as aa-chraishteyder Yernagh t'ee.
Ass Ros Muc, Conamara ayns sheear Nerin, ren Bhreathnach screeu as stiurey yn giare-scannane Adulting. Mastey ny h-aundyryn ren y scannane Adulting cosney, chossyn ee yn aundyr son y ghiare-scannane share ec Feailley Scannane Yernagh Lunnin as chossyn ee Aundyr y Rollage Yrjee marish Irish Screen America (York Noa as Los Angeles) son yn obbyr va jeant eck er y scannane cheddin.
Ren ee cloie "Róise de Burca" 'sy chlaare çhellveeish Ros na Rún. As ish cloie yn karaghteyr eck, ren ee goaill ayrn 'sy chied phaag lesbeeagh er y çhellveeish ayns Nerin. Va ard-phaart ec Bhreathnach chammah 'sy drama politickagh The Running Mate as 'sy drama BBC/TG4, Seacht / Seven.
Io (eayst)
She Io ny Jupiter I yn eayst Ghalileagh s'niessey stiagh as y trass eayst smoo jeh'n phlanaid Jupiter. T'eh beggan ny smoo na eayst y Chruinney as she eshyn y kiarroo eayst smoo ayns Corys ny Greiney, as ta'n çheeid s'yrjey as yn ym-hayrn s'troshey mastey ny h-eaystyn as y chooid sloo d'ushtey (rere corrillagh breneenagh) mastey dagh red rollageydagh ayns Corys ny Greiney. V'eh feddynit magh ayns 1610 liorish Galileo Galilei as va ennym y characteyr feayn-skeealleydagh Io, ben-haggyrt Hera as nane jeh lhiannanyn Zeus, currit er.
She Io y corpane smoo obbragh rere creg-oaylleeaght ayns Corys ny Greiney as ny smoo na 400 volcaanyn obbragh ry-gheddyn er. Ta'n ard-obbrinaght chreg-oaylleeagh shoh çheet ass çhiow tidee voish y screebey t'er gientyn çheusthie jeh Io as eh er ny ve tayrnit eddyr Jupiter as ny h-eaystyn Galileagh elley—Europa, Ganymede as Callisto. Ta volcaanyn ennagh gientyn dossanyn sulfur as daa-ocseed hulfur ta girree cha ard as 500 km (300 mi) harrish eaghtyr y phlanaid. Ta eaghtyr Io breck lesh ny smoo na 100 sleityn t'er ny ve yrjt liorish cohionney lheeadagh ec bun scroig hilicait Io. Ta paart jeu ny s'yrjey na Slieau Everest, y boayl s'yrjey er eaghtyr ny Cruinney. Neughollrish y chooid smoo jeh ny h-eaystyn ayns Corys ny Greiney mooie, ta jeant ass rio ushtey er y chooid smoo, ta Io jeane as creggyn silicait er y chooid smoo ta cruinnaghey mygeayrt cree lheit jeh yiarn ny sulfeed yiarn. Ta'n chooid smoo jeh eaghtyr Io jeant ass strahghyn lheeadagh lesh coodagh sulfur as daa-ocseed orroo.
Va paart scanshoil ec Io ayns lhiassaghey yn rollageydys car y 17oo as y 18oo eashyn. V'eh feddynit magh ayns Jerrey Geuree 1610 liorish Galileo Galilei, gollrish ny h-eaystyn Galileagh elley. Chur y feddyn magh shen rish doltey cummey Copernicagh Chorys ny Greiney, lhiassaghey leighyn Kepler y ghleashaght, as rish y chied towshan er bieauid y tollysh. As peiagh jeeaghyn er voish y Chruinney, hannee Io myr poynt sollysh derrey y 19oo eash yeianagh as y 20oo eash leah, tra haink eh dy ve jargal troyn eaghtyragh mooarey y skeaylley, lheid as ny h-ardjyn poullagh dorraghey-jiarg as ny h-ardjyn meanchiarkylagh gial. Ayns 1979, ren y daa haagh spoar Voyager anchoodaghey Io myr seihll obbragh rere creg-oaylleeaght, marish ram troyn volcaanagh eigsoylagh, sleityn mooarey, as eaghtyr aeg gyn tuill vuillee vaghtal. Ren y saagh spoar Galileo etlagh shaghey ymmodee keayrtyn car ny 1990yn as ny 2000yn leah, geddyn fysserree bentyn rish strughtoor sthie as cummey eaghtyr Io. Chammah's shen, haishbyn y saagh spoar y mooinjerys t'ayn eddyr Io as magnaidosfeyr Jupiter as dy row cryss ghoulraght ard-vree ayn as ee laarit er cruinlagh Io. Ta Io geddyn mysh 3,600 rem (36 Sv) jeh'n ghoulraght eeaneaghey 'sy laa.
Va baghtyn s'odjey jeant ec Cassini–Huygens ayns 2000, ec New Horizons ayns 2007, as ec Juno voish y vlein 2017, chammah as ec fodreayrtanyn ayns shoh er y Chruinney as ec Fodreayrtan Spoar Hubble.